
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 224 

18 Μαίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική συμπληρωματική απαλλοτρίωση ακινή¬ 
των εκτάσεως 3.388,90 τ.μ. για την α) Κατασκευή 
σύνδεσης της Ν.Ε.Ο. 97 με την Π.Ε.Ο. 97 στο οδι¬ 
κό τμήμα Αυγενική - Αγία Βαρβάρα (χ.θ. 17+600) 
και β) Κατασκευή των παραλλήλων δρόμων (1) και 
(2) στον Κόμβο Σίβα του έργου «Οδικός Άξονας 

Ηράκλειο - Άγιοι Δέκα - Βιάννος - Ιεράπετρα. 1 

Αναγνώριση αγροτικής οδού ως προϋφισταμένης του 
1923 αρχομένης από το Δ.Δ. Σκούρτων του Δή¬ 
μου Δερβενοχωρίων Βοιωτίας, ανατολικά, διερ- 
χόμενης έμπροσθεν της ιδιοκτησίας του Αναστ. 

Τρ. Καλογήρου και καταλήγουσα στην περιοχή 

Μαζαραίικα. 2 

Καθορισμός επιτρεπόμενης χρήσης για τη δημιουρ¬ 
γία παιδικής χαράς, Μουσείου Φυσικής Ιστορίας, 
δημοτικού χώρου στάθμευσης με ανάπλαση του 
χώρου σε έκταση συνολικού εμβαδού 5.763,29 μ2 
(πρώην βάση Πολεμικού Ναυτικού) του Δημοσίου 
Κτήματος ΑΒΚ 65 Καρύστου στον οικισμό Πανα¬ 
γίας Δ.Δ. Αλμυροποτάμου του Δήμου Στυρέων Ν. 


Εύβοιας. 3 

ΑΠΟΦΑΣΕΙ Σ 

Αριθμ. 509 (1) 


Αναγκαστική συμπληρωματική απαλλοτρίωση ακινήτων 
εκτάσεως 3.388,90 τ.μ. για την α) Κατασκευή σύνδε¬ 
σης της Ν.Ε.Ο. 97 με την Π.Ε.Ο. 97 στο οδικό τμήμα 
Αυγενική - Αγία Βαρβάρα (χ.θ. 17+600) και β) Κατα¬ 
σκευή των παραλλήλων δρόμων (1) και (2) στον Κόμ¬ 
βο Σίβα του έργου «Οδικός Άξονας Ηράκλειο - Άγιοι 
Δέκα - Βιάννος - Ιεράπετρα». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων» 
όπως ισχύουν. 

2. Τις διατάξεις του Δ/τος της 25.11.1929 «περί κωδικο- 
οιήσεως των περί κατασκευής και συντηρήσεως οδών 
κειμένων διατάξεων». 


3. Το γεγονός ότι τηρήθηκε το άρθρο 3 παρ. 3, 4 και 5 
του ν. 2882/2001 «Κώδικας Αναγκαστικών Απαλλοτριώ¬ 
σεων Ακινήτων». 

4. Την υπ’ αριθμ. 105846/15.2.2000 κοινή απόφαση του 
Υπ. ΠΕΧΩΔΕ - Υπ. Γεωργίας - Υπ. Πολιτισμού με την 
οποία εγκρίνονται οι Περιβαλλοντικοί όροι για την κα¬ 
τασκευή του έργου «Ε.Ο. Ηράκλειο - Αγ. Δέκα, τμήμα 
Παράκαμψης Οικισμών Σίβα - Βενεράτου - Αυγενικής» 
του Ν. Ηρακλείου. 

5. Την υπ’ αριθμ. 2862π.ε./15.10.2008 απόφαση της Δ/ 
νσης Δημοσίων έργων της Περιφέρειας Κρήτης περί 
έγκρισης του κτηματολογίου της υπόψη απαλλοτρίω¬ 
σης ακινήτων. 

6. Την υπ’ αριθμ. 399/9.2.2009 βεβαίωση του Γενικού 
Γραμματέα της Περιφέρειας Κρήτης με την οποία βε¬ 
βαιώνεται ότι η δαπάνη αποζημίωσης έχει προβλεφθεί 
να καλυφθεί από τις πιστώσεις του έργου «Απαλλοτρι¬ 
ώσεις του έργου οδικός άξονας Ηράκειο - Αγ. Δέκα - 
Βιάννος - Ιεράπετρα» με κωδ. 2001ΕΠ00230024 της ΣΑΕΠ 
Κρήτης 0023. 

7. Το υπ’ αριθμ. 685/3.3.2009 έγγραφο της Κτηματικής 
Υπηρεσίας Ηρακλείου με το οποίο εισηγείται την κήρυξη 
της υπόψη απαλλοτρίωσης ακινήτων, αποφασίζουμε: 

Κηρύσσουμε την αναγκαστική συμπληρωματική απαλ¬ 
λοτρίωση ακινήτων, για λόγους δημόσιας ωφέλειας και 
ειδικότερα για την α) Κατασκευή σύνδεσης της Ν.Ε.Ο. 97 
με την Π.Ε.Ο. 97 στο οδικό τμήμα Αυγενική - Αγία Βαρ¬ 
βάρα (χ.θ. 17+600) και β) Κατασκευή των παραλλήλων 
δρόμων (1) και (2) στον Κόμβο Σίβα του έργου «Οδικός 
Αξονας Ηράκλειο - Αγιοι Δέκα - Βιάννος - Ιεράπετρα» 
έκτασης συνολικού εμβαδού 3.388,90 τ.μ. που εικονί- 
ζονται με κλίμακα 1:500 και 1:1000 αντίστοιχα τα δύο 
τμήματα στα από το Νοέμβριο του 2007 κτηματολογικά 
διαγράμματα & αντίστοιχους κτηματολογικούς πίνακες 
που έχει συντάξει η Ειρήνη Κοτσιφού και έχουν εγκρι- 
θεί από τον Κ. Πατεράκη Δ/ντή της Δ/νσης Δημοσίων 
Έργων στις 15.10.2008. 

Στην έκταση που απαλλοτριώνεται προβάλουν δικαι¬ 
ώματα κυριότητας οι: 

1) Μπαλασάκη Ειρήνη 

2) Τσικαντιλάκης Νικόλαος 

3) Βλαχάκη Ιωάννα το γένος Μενελάου Πατεδάκη κλπ. 

Η απαλλοτρίωση κηρύσσεται υπέρ του Δημοσίου και 

με δαπάνες: α) του Δημοσίου και θα αντιμετωπισθεί από 
τις πιστώσεις του έργου «Απαλλοτριώσεις του έργου 

οδικός άξονας Ηράκλειο - Άγ. Δέκα - Βιάννος - Ιεράπε- 
τρα» με κωδ. 2001ΕΠ00230024 της ΣΑΕΠ Κρήτης 0023 και 
β) των ωφελούμενων παρόδιων ιδιοκτητών, όπως αυτή 
καταμερίζεται σύμφωνα με τις διατάξεις του άρθρου 1 
του ν. 653/1977 (ΦΕΚ 214Α) και του π.δ. 929/1979 και όπως 
αυτές έχουν τροποποιηθεί συμπληρωθεί και ισχύουν με 
τις διατάξεις του 947/1979 (άρθρο 62), του 960/1979 (άρ¬ 
θρο 9) και του ν. 2052 (άρθρο 4, παρ. 14 του κεφ. Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 22 Απριλίου 2009 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 1554 (2) 

Αναγνώριση αγροτικής οδού ως προύφισταμένης του 
1923 αρχομένης από το Δ.Δ. Σκούρτων του Δήμου 
Δερβενοχωρίων Βοιωτίας, ανατολικά, διερχόμενης 
έμπροσθεν της ιδιοκτησίας του Αναστ. Τρ. Καλογή- 
ρου και καταλήγουσα στην περιοχή Μαζαραίικα. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπ’ όψη: 

1. Τις διατάξεις των ιδρυτικών Νόμων της Νομαρχι¬ 
ακής Αυτοδιοίκησης ν. 2218/1994 (ΦΕΚ 90/Α/1994) και 
ν. 2240/1994 (ΦΕΚ - 153/Α/1994). 

2. Τις διατάξεις του π.δ. 30/1996 (ΦΕΚ 21/Α/1996) «Κώδι¬ 
κας Νομαρχιακής Αυτοδιοίκησης» όπως τροποποιήθηκε 
και ισχύει σήμερα. 

3. Τον ισχύοντα Οργανισμό Εσωτερικής Λειτουργίας 
και Οργάνωσης των υπηρεσιών της Νομαρχίας Βοιωτίας 
(ΦΕΚ 667/Β/10.5.2004). 

4. Την μετάβαση μέρους αρμοδιοτήτων του Νομάρχη 
στους Αντινομάρχες (ΦΕΚ 214/Β/27.1.2009). 

5. Το υπ’ αριθμ. 70/τ.ΥΟΔΔ/23.2.2009 ΦΕΚ περί προ- 
σλήψεως Γ ενικού Γ ραμματέα της Ν.Α. Βοιωτίας. 

6. Τις διατάξεις του άρθ. 29Α του ν. 2831/2000 (ΦΕΚ 
140/Α/2000) όπως αντικαταστάθηκαν από το αρθρ. 10 
του ν. 3044/26.8.2002 (ΦΕΚ 197/Α/2002) περί ασκήσεως 
αρμοδιοτήτων πολεοδομικού σχεδιασμού χρηματικές 
προκαταβολές από τους ιδιοκτήτες των περιοχών που 
πρόκειται να ενταχθούν στα ρυμοτομικά σχέδια. 

7. Το ν. 1032/1980 ΦΕΚ 57Α/1980 περί σύστασης Υ.Χ.Ο.Π. 

8. Τα άρθρα 21 και 22 περί σύστασης ΥΠΕΧΩΔΕ του 
π.δ/τος 63/2005 (ΦΕΚ 98Α') «Κωδικοποίηση της Νομοθε¬ 
σίας για την Κυβέρνηση και τα Κυβερνητικά όργανα». 


9. Τις διατάξεις των άρθρων 31 μέχρι 38 και 42 μέχρι 
48 του από 17.7.1923 ν.δ. περί σχεδίων πόλεων και κω¬ 
μοπόλεων όπως μέχρι σήμερα τροποποιήθηκαν και συ¬ 
μπληρώθηκαν καθώς και κάθε άλλη σχετική διάταξη. 

10. Τις διατάξεις του άρθρ. 21 του ν.δ. της 3.4.1929 περί 
ΓΟΚ ΦΕΚ 115/Α/22.4.1929 που διατηρήθηκαν με το αρθ. 
31 § 3 του ν. 1577/1985 περί ΓΟΚ. 

11. Τις διατάξεις των 1/1961,8/1975,84/2000,43511/161/1988 
και της 29454/2003 εγκυκλίων του ΥΠΕΧΩΔΕ. 

12. Τις διατάξεις του άρθρ. 28 του ν. 1337/1983 «Κοινό¬ 
χρηστοι χώροι μέσα σε εγκεκριμένα σχέδια πόλεων». 

13. Τις διατάξεις της Εγκ - 61760/12080/85/2.10.1987 
«Διευκρινίσεις του άρθρ. 28 του ν. 1337/1983». 

14. Την υπ’ αριθμ. 6/5.5.2006 εγκύκλιο του ΥΠΕΧΩΔΕ 
περί αρμοδιοτήτων Πολεοδομικού Σχεδιασμού. 

15. Το π.δ. της 24/31.5.1985 (ΦΕΚ 270/Δ/1985) όπως ισχύ¬ 
ει μετά την τροποποίησή του από το άρθρο 10 παρ. 1 
του ν. 3212/2003. 

16. Την από 2.4.2009 εισήγηση της Δ/νσης Χ.Ο.Π. Ν. 
Βοιωτίας προς το Συμβούλιο Χ.Ο.Π. Ν. Βοιωτίας υπέρ 
της αναγνώρισης αγροτικής οδού, ως προϋφισταμένης 
του 1923 έμπροσθεν της ιδιοκτησίας Αναστασίου Καλο- 
γήρου στο Δ.Δ. Σκούρτων του Δήμου Δερβενοχωρίων 

17. Τη σύμφωνη και ομόφωνη γνωμοδότηση του Συμ. 
Χ.Ο.Π. Ν. Βοιωτίας που διατυπώθηκε στο πρακτικό 1°, 
θέμα 2° της 2.4.2009 ως η εισήγηση, αποφασίζουμε: 

Την αναγνώριση αγροτικής οδού ως προϋφισταμένης 
του 1923 που ξεκινά από την ανατολική πλευρά του Δ.Δ. 
Σκούρτων του Δήμου Δερβενοχωρίων, διέρχεται έμπρο¬ 
σθεν της ιδιοκτησίας του Αναστασίου Τρ. Καλογήρου 
και καταλήγει στην περιοχή Μαζαραίικα. 

Από τις διατάξεις αυτής δεν προκαλείται δαπάνη 
στους προϋπολογισμούς του Δήμου της Ν. Α. Βοιωτίας 
και του κρατικού προϋπολογισμού. 

Κατά της παρούσης απόφασης επιτρέπεται σύμφωνα 
με το ν. 2218/1994 άρθρ. 18 παρ. 12 Νομαρχιακής Αυτο¬ 
διοίκησης η υποβολή προσφυγής προς την Περιφέρεια 
Στερεός Ελλάδας για παράβαση Νόμου εντός 30 Ημε¬ 
ρών από την κοινοποίησή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 23 Απριλίου 2009 

Ο Νομάρχης κ.α.α. 

Η Αντινομάρχης 
ΦΑΝΗ ΠΑΠΑΘΩΜΑ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 31 % 




















































































































ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


2755 













































2756 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



















































ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


2757 


Αριθμ. 10335 (3) 

Καθορισμός επιτρεπόμενης χρήσης για τη δημιουργία 
παιδικής χαράς, Μουσείου Φυσικής Ιστορίας, δημοτι¬ 
κού χώρου στάθμευσης με ανάπλαση του χώρου σε 
έκταση συνολικού εμβαδού 5.763,29 μ2 (πρώην βάση 
Πολεμικού Ναυτικού) του Δημοσίου Κτήματος ΑΒΚ 
65 Καρύστου στον οικισμό Παναγίας Δ.Δ. Αλμυρο- 
ποτάμου του Δήμου Στυρέων Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του ν. 1512 (ΦΕΚ 4/Α/11.1.1985) και ειδι¬ 
κότερα το άρθρο 3 αυτού. 

2. Το π.δ. της 24.4.1985, ΦΕΚ 181/Δ/3.5.1985 «Τρόπος 
καθορισμού ορίων οικισμών της χώρας μέχρι 2000 κα¬ 
τοίκους, κατηγορίες αυτών και καθορισμός όρων και 
περιορισμών δόμησής τους», όπως τροποποιήθηκε και 
ισχύει. 

3. Την υπ’ αριθμ. 69269/1990 κοινή υπουργική απόφαση 
(ΦΕΚ 678Β/1990) για την κατάταξη έργων και δραστηρι¬ 
οτήτων και ειδικότερα τα άρθρα 4, 5 και 8. 

4. Την υπ’ αριθμ. 30/1993 εγκύκλιο του ΥΠΕΧΩΔΕ (αρ. 
πρωτ. 78266/4048/9.7.1993) και το υπ’ αριθμ. 80972/5450/ 
17.8.1993 διευκρινιστικό έγγραφο ΥΠΕΧΩΔΕ. 

5. Τις διατάξεις του ν. 2218/1994 για την ίδρυση της 
Νομαρχιακής Αυτοδιοίκησης κ.λπ., όπως τροποποιήθηκε 
και συμπληρώθηκε με το ν. 2240/1994 (ΦΕΚ 153/Α/1994) 

6. Την υπ’ αριθμ. 124/1.12.2008 απόφαση (ΦΕΚ 2722/ 
Β/31.12.2008) Τροποποίηση Οργανισμού Εσωτερικής 


Οργάνωσης & Λειτουργίας των Υπηρεσιών της Ν.Α. 
Εύβοιας. 

7. Το θεωρημένο από την Κτηματική Υπηρεσία Ν.Α. 
Εύβοιας, τοπογραφικό Διάγραμμα σε κλ.1:500 

8. Το άρθρο 446 Κώδικα Πολεοδομικής Νομοθεσίας 
(π.δ. 14/27.7.1999 ΦΕΚ 580 Δ'). 

9. Την υπ’ αριθμ. 105/2008 απόφαση Δημοτικού Συμ¬ 
βουλίου Δήμου Στυρέων. 

10. Το υπ’ αριθμ. 54/40/7.2.2006 έγγραφο της Δ/νσης 
Χ.Ο.Π. Ν.Α. Εύβοιας ότι η αιτούμενη χρήση δεν απαγο¬ 
ρεύεται από ειδικές πολεοδομικές διατάξεις. 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού και των πιστώσεων του Δήμου Στυρέων, απο¬ 
φασίζουμε: 

Καθορισμός επιτρεπόμενης χρήσης για τη δημιουργία 
παιδικής χαράς, Μουσείου Φυσικής Ιστορίας, δημοτικού 
χώρου στάθμευσης με ανάπλαση του χώρου για σε 
έκταση συνολικού εμβαδού 5.763,29 μ2 (πρώην βάση 
Πολεμικού Ναυτικού) του Δημοσίου Κτήματος ΑΒΚ 65 
Καρύστου στον οικισμό Παναγίας Δ.Δ. Αλμυροποτάμου 
του Δήμου Στυρέων Ν. Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από την ημερομηνία δημο¬ 
σίευσής της. 

Χαλκίδα, 30 Απριλίου 2009 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 

